Järgnev saade on valminud tänu J.Meyeri teenistuspartnerite toele
Tahame nende jõulude ajal anda sulle võimaluse
jagada Kristuse armastust kellegagi, kes võib end tunda unustatuna.
Seda kõike läbi meie "Lootuse käe" jõulukataloogi
Võid võimaldada toidukorra näljasele lapsele,
medabi neile, kes haiged
või teha annetuse valdkondade heaks, kus abi kõige enam tarvis.
Andes ja annetades sirutad sa reaalse abikäe
kellelegi, kes vajadustes.
Täpsema info saamiseks külasta meie kodulehekülge.
Kui sulle ei meeldi su elu,
siis mine koju ja pea endaga üks koosolek,
mõeldes asjadele, mille üle oled mõelnud.
Selle asemel, et kõiki teisi süüdistada,
pea koosolek iseendaga ja küsi iseendalt,
kas pole mitte aeg saada lahti oma haisvast mõtlemisest.
IGAPÄEVAELU RÕÕMUD
Üks asi on kogeda midagi usu kaudu,
hoopis teine asi aga kogeda seda oma kogemuste põhjal.
Üks asi on omada midagi nö seaduslikult,
ehk siis on palju õnnistusi, mis kuuluvad meile seaduslikult,
kuna Jeesus on surnud ja valanud oma vere meie eest,
kinnitades oma lepingut oma verega.
Nii et uuestisündinud usklikena oleme me Tema kaaspärijad
ja Tema pärand kuulub meile ametlikult.
Küll aga on selle omaks võtmine inimestele vahel probleemiks.
Juudid olid Egiptuses orjuses, kuid nad tulid sellest välja.
Kogu see lugu on võrreldav patuorjusega.
Jumal saatis juutidele Moosese, kes neid vabastaks
ja meile Jeesuse Kristuse.
Nii et me oleme tulnud välja patuorjusest.
Juudid tulid välja vaarao orjusest
ja liikusid Tõotatud maa poole.
Kui me tuleme välja patuorjusest, kuuleme me Jumala tõotustest
ja hakkame õppima, kuidas neid oma ellu rakendada.
Juudid pidid minema läbi kõrbe,
mis tegelikkuses oli linnulennul vaid 11 päeva teekond.
Neil aga kulus selleks 40 pikka, õnnetut, valulikku aastat,
enne kui vaid osad neist lõpuks kohale jõudsid.
Enamus neist ei jõudnudki.
Mitmest miljonist inimesest
jõudis koos lastega kohale ehk 1,5 milj inimest.
Ehk siis väga vähesed jõudsid Tõotatud maale.
Joosua, Kaaleb ja osad lapsed, kes polnud veel vastutusvõimelised.
Kuid kõigi teiste osas sai Jumalal lõpuks kõrini,
nii et Ta ei lasknud neil jõuda Tõotatud maale.
Raputame sellele loole mõeldes pead ja mõtleme: "No olid ikka rumalad!
Kohe täiega rumalad!
Mis mõttes nad läbisid 11-päevast teekonda 40 päeva?"
Kuid me peame ärkama täna õhtul ja mõistma,
et nii mitmedki meist on käinud ümber ühe ja sama mäe
liiga pikka aega.
Seetõttu tahan öelda ka sulle, et on aeg minna läbi
ja liikuda kiirelt edasi oma Tõotatud maa suunas.
Juudid pidasid oma probleemiks oma vaenlasi.
Kõigi erinevate rahvaste esindajaid ehk "lasi".
Ka meiegi eludes on omad "lased".
Halb abikaaslane, turtsuv naaberlane,
haiguslane, vaesuslane, kehv mineviklane jne.
Nii et meil kõigil on omad "lased" ja ma peame neid oma probleemideks
"Saatanlane. See värk on Saatanast! Oh jätaks ta mind ometi rahule!"
Kui see ja teine ja kolmas asi.
Kuid hakates seda teemat aastaid tagasi lähemalt uurima,
sai mulle Piibli põhjal peagi selgeks,
et mitte vaenlased polnud nende probleemiks,
sest Jumal oli ju nagunii oma laste poolt.
Ja kui Jumal on meie poolt, siis kes saab olla meie vastu?
Siin maailmas pole ainsatki asja, mis suudaks lüüa meid,
kui Jumal on meie poolt.
Nii oli ka Jumal nende poolt.
Ta ütles neile,
et kui nad teevad täpselt nii nagu Ta neile ütleb,
läbivad nad selle kõrbe üsna kiirelt
ja saavad nautima Tema tõotusi.
Kuid nad ei teinud seda.
Nii et küsimus polnud nende vaenlastes
või ükskõik, millistes "lastes".
Ka mitte Tõotatud maal asuvates hiiglastes.
Küsimus oli nende vales mõtteviisis ja suhtumises.
Nad ei osanud mõelda nii nagu Jumal tahtis, et nad mõtleks.
Kui aga õpid mõtlema nii nagu Jumal tahab, et sa mõtleks,
võid sa end täiega mõelda vabaks kõigist oma ahelaist otse vabadusse.
Sest mõeldes siduvaid mõtteid, on ka võimatu kogeda vabadust.
Mõeldes kurbi ja masendavaid mõtteid on võimatu olla rõõmus ja õnnelik.
Kui arvad, et oled patuga seotud,
on ka võimatu kogeda vabadust sellest.
Roomlaste 6. ptk's on selle kohta üks hea näide.
Paulus küsib Roomlastele 6:2,
kuidas on võimalik elada patus, kui oled surnud sellele?
Piibel ütleb, et kui Jeesus suri, siis me surime koos Temaga.
Ta viis kõik me patud ristile, misttõttu me oleme ka surnud patule,
et elada õiget elu.
Tead, mida see tähendab?
Seda, et sinus on üks uuestisündinud osa,
mis ei taha patuga mingit pistmist teha
ja mis on surnud patule.
Seetõttu ka, kui sa teedki pattu, siis see häirib sind.
Kui sa veel polnud uuestisündinud, polnud sul vahet -
patt ei häirinud sind ja sa nautisid seda.
Kui aga oled uuestisündinud, on sul uus probleem kaelas,
sest sa ei saa enam rahulikult pattu teha.
See teeb su õnnetuks.
Nii et osa sinust ei taha teha pattu,
aga kuna sul on endiselt su lihalik loomus ja uuendamata meel,
metsikud, kontrollimatud tunded
ja jäärapäine tahe,
siis Jumal ja Püha Vaim peavad selle kallal veel töötama.
Kõik see kokku moodustab meie kõrbe.
Kuniks me hing ei saa uuendatud Jumala Sõna läbi,
on see meie kõrbeks.
Me peame õppima,
kuidas lasta Jumalal, kes on me vaimus,
tungida me hinge.
Ta ei ela lihtsalt mingis väikeses urkas me vaimus,
vaid Ta tahab olla osa ka su meeltest, tunnetest, tahtest,
rahast, suhetest ja meelelahutusest.
Ta tahab olla nähtav läbi sinu, kui üks ere valgus,
nii et maailm võiks öelda:
"Sel inimesel on midagi, mida minagi tahan!"
Nii et Roomlastele 6:2 ütleb, et me oleme surnud patule.
Kuid Ro.6:11 ütleb:
"Nõnda arvestage ka teie endid olevat surnud patule,
aga elavat Jumalale Kristuses Jeesuses."
Mulle meeldib see sõna "arvestage", sest see viitab mõttetööle.
Nii et kui algselt öeldi, et sa oled surnud patule,
siis 11.salm käsib mõelda sellele, et sa oled surnud patule.
Usu, et sa oled patule surnud.
Seega, kui ütleme, et oleme surnud patule
ja laulame laule sellest, et oleme vabad Kristuses,
siis me ei saa samal ajal karta pattu.
Me aga ütleme, et oleme sõltuvuses ja seda, teist ning kolmandat.
"Ma ei saa sellest võitu! See on liiga raske!
Ma ei suuda seda võita!"
Nii et me jääme sellesse kõrbealasse kinni.
Kuid me peame hakkama mõtlema ja rääkima nii
nagu Jumal seda teeb,
sest see aitab meid kiiremini sealt kõrbest läbi,
et hakata elama Jumala tõotustes.
Sul on võime kontrollida oma mõtlemist.
Jumala abiga ja Püha Vaimu abi ning toega
on sul võimalik kontrollida oma mõttemaailma.
Kuid seda mitte enne,
kuni oled õppinud oma mõtetes inventuuri tegema.
Nimetan seda mõtlemiseks sellest, millest mõtled.
Sest kus on inimese mõtted, seal on ka ta ise.
Kui sulle ei meeldi su elu,
mine koju ja pea endaga üks koosolek,
mõeldes sellele, millele oled mõelnud.
Selle asemel, et süüdistada kõiki teisi,
pea endaga üks koosolek
ja küsi endalt, kas pole mitte aeg saada lahti oma haisvast mõtlemisest.
Aamen.
Hoia oma mõtted alaliselt õigetel asjadel.
Kaks kõige populaarsemat piiblikohta,
mida mõtete õpetuse juures kasutatakse,
on 2 Kor.10:4-5
"Meie võitluse relvad ei ole ju lihalikud,
vaid need on Jumalas vägevad kindluste mahalõhkumiseks.
Me kummutame targutused ja purustame iga kõrkuse
ja me võtame vangi Kristuse sõnakuulmisse kõik mõtted."
Nii et me teame, et me peas käib üks tohutu lahing:
valed mõtted, arutlemised ja teooriad, mis ei ühti Jumala Sõnaga.
Piibel annab meile ülesande, püüda need kinni ja vaigistada need.
Samas ei pea sa ise selle pärast muretsema,
sest kui toetud Pühale Vaimule, saad ka paluda Jumalat,
et Püha Vaim annaks sulle märku, kui mõtled valesid mõtteid.
Lihtsalt palu: "Jumal, anna mulle igakord märku,
kui mõtlen valesid mõtteid.
Ära lase mul mõelda igasugu tobedaid asju,
vaid muuda mind teadlikuks valedest mõtetest."
Niimoodi paludes mõistad peagi: "Sellele ma küll mõtlema ei pea!
Seda nüüd küll mõelda ei tohiks - see pole kooskõlas Jumala Sõnaga."
Ainus viis, kuidas lammutada maha me mõttekõrgistusi,
on olla innukas Jumala Sõna uurija.
See on see, mida ka siin täna õhtul teete
ja ma kiidan teid selle eest, sest te võtsite selleks oma reede õhtu.
Paljude jaoks peo panemise õhtu, töönädala viimane õhtu!
Nädal on läbi
ja te oleks võinud teha selle õhtuga, mida iganes!
Oleksite võinud kulutada raha asjadele, millest nagunii pole kasu,
või olnud erinevates paikades, aga mitte siin.
Oleksite võinud jääda koju diivanile lebotama,
kuid ometi olete te siin - tuhanded inimesed koos,
et õppida tundma Jumala Sõna ja ülistada Teda.
Ma tõesti kiidan teid.
Kuid samas - ainuüksi sellest ei piisa, et elada võidukat elu.
Hommikul peab uuesti uurima Jumala Sõna.
Ka palvetama ja ülistama.
Minema kirikusse hommikul või õhtul või nädala keskel.
Vaatama kristlikke saateid kogu uue nädala vältel.
Ammutama kristlikku värki oma tahvelarvuti või telefoni kaudu.
Uurima, uurima, uurima Jumala Sõna,
kuniks üsna peagi hakkad mõtlema hoopis uuel moel.
Roomlastele 12:2 ütleb:
"Ja ärge muganduge praeguse ajaga, vaid muutuge meele uuendamise teel,
et te katsuksite läbi, mis on Jumala tahtmine,
mis on hea ja meelepärane ja täiuslik."
Jeremija 4:14 ütleb:
"Kui kaua sa lased viibida eneses nurjatuil mõtteil?"
Juutide esimene probleem,
mis kulutas nii palju aega, enne, kui nad oma võiduni jõudsid
ja põhjustas selle, et paljud isegi ei jõudnud selle võiduni
Kahjuks on väga palju inimesi,
kes küll usuvad Jeesusesse ja pääsevad Taevasse,
kuid kes mitte kunagi ei saa kogema võitu siin maa peal.
Teadsite te seda?
Te ei vaja võitu selleks, et pääseda Taevasse,
sest Kristuse vere läbi olete juba nagunii päästetud.
Kuid selleks, et nautida oma teekonda,
läheb tarvis võitu.
Ja ka selleks, et olla efektiivne tunnistaja Jeesusest,
peavad teised nägema seda toimimas te enda elus.
Aamen?
Seega esimene asi, mida juutide juures tähele panin,
oli see, et neil polnud positiivset nägemust tuleviku kohta.
Nad rääkisid alati vaid minevikust,
arvates, et minevik määrab ära nende tuleviku.
Mina aga olen siin, et öelda - mis iganes pole juhtunud su minevikus
või mis iganes ka ei toimuks su elus praegu -
sel pole mingit võimu
hoida sind eemal imeliselt vingest tulevikust,
kui vaid õpid nägema asju vaimus.
Piibel ütleb Jesaja 11:2-3,
et Jeesus ei otsustanud asjade üle läbi selle, mida nägi ja kuulis,
vaid Ta vaatas vaimsete silmadega ja kuulis vaimsete kõrvadega.
Jah, meil kõigil on füüsilised silmad ja kõrvad,
aga meil on ka vaimsed silmad ja kõrvad.
Oma füüsiliste silmadega näeme seda, mis me ümber toimub.
Näeme seda, mis me elus on juba juhtunud.
Kuid oma vaimsete silmadega näeme seda,
mida füüsiliste silmadega ei näe.
Me vaatame elule läbi ususilmade, öeldes:
"Jumal ütleb, et mu tulevik võib olla helge,
mistõttu usun, et võin omada helget tulevikku."
Olin hiljaaegu Starbucksi kohvikus,
kus üks naine tundis mu ära ja hakkas minuga rääkima.
Ta ütles, et oli kirjutanud me teenistusele
kõigist oma probleemidest
ja siis ta hakkas neid mulle üle rääkima,
öeldes: "Elu on mind ikka mitmeid kordi bussi alla visanud."
Soovimata riivata ta tundeid, ei hakanud seda otse ütlema,
aga endamisi mõtlesin: "Elu on mind ka bussi alla visanud,
aga nüüd ma hoopis juhin seda bussi!"
Tema jäi lihtsalt pidama selle juurde, et elu on teda bussi all visanud.
Ja teate, mis?
Ta jagab seda sama lugu kellegagi veel ka 1, 5 või 10 aasta pärast,
ainult et see lugu muutub üha kibedamaks
ja hullemaks ning hullemaks,
sest tal pole vähimatki usku sellesse, et ta elus võiks midagi muutuda.
Püüdsin küll veenda teda, et Jumal saab muuta olukordi -
peab vaid uskuma ja usaldama Teda,
kuid põrkasin sellega koguaeg otsekui müüri
või mõne uue vabanduse vastu.
Tema juhtum oli ikka teistsugune, kui kellegi teise oma;
kellegi teise olukord polnud nii hull, kui tema oma.
Ta oli ju "jäänud bussi alla" ja kõik selle 4 ratast muljusid teda.
Kuid tal polnud ka vähimatki kavatsust sealt bussi alt välja saada.
Mina aga otsustasin hakata juhtima seda nõmedat bussi.
Ja sa võid teha seda sama.
Samas ei saa mitte keegi teine seda sinu eest teha.
See on su enda otsuse taga kinni.
Vaatame näitena 1 Moosese 13 ptk'i,
kus näeme Aabrahami, kes oli kaotanud kõik,
kuid kellel lõpuks oli rohkem, kui see, mis ta kaotanud oli.
Teadsid sa, et Jumala süsteemi järgi
võid sa kaotada oma viimsegi kui asja,
kuid kui õpid vaatama ususilmade läbi,
võib sul lõpuks olla rohkem, kui see, millest loobusid.
Iiob kaotas kõik ja koges tohutuid kannatusi,
kuid lõppeks andis Jumal talle kõige kaotatud eest
kahekordselt tagasi.
Aabraham oli õnnistanud oma vennapoega Lotti,
jagades temaga kõike, mis tal oli.
Nad mõlemad olid väga edukad,
omades suuri karju ja suurel hulgal töötajaid,
kellest viimased ei saanud omavahel üldse läbi.
Nii et rahutegijana haaras Aabraham ohjad enda kätte
ja ütles, et ei soovi mingeid pingeid ega tüli.
Nii käskis ta Lotil valida talle meelepärase maaosa
ja talle pidi siis jääma teine maaosa.
See on ikka päris alandlik ja imeline suhtumine.
Sest ma oleks ikka ise esimesena valinud
ja jätnud Lotile selle, mis järgi jääb.
Sest tal poleks nagunii midagi, kui ma talle seda ei annaks.
Kuid Aabraham oli ilmselgelt Jumala mees,
mis oli ka põhjus, miks Jumal sõlmis temaga lepingu
ja sai kasutada teda viisidel, nagu Ta teda kasutas.
Nagu arvata võiski, näeme me 1 Moosese 13 ptk'st,
et Lott valis endale parima osa Jordani piirkonnast
ning Aabraham pidi leppima sellega, mis sealt üle jäi.
Nii et ta polnud just kõige paremas seisus.
Kuid 1 Moosese 13:14-15 on öeldud:
"Ja Issand ütles Aabramile,
pärast seda, kui Lott tema juurest oli lahkunud:
Tõsta nüüd oma silmad üles ja vaata paigast, kus sa oled,
põhja ja lõuna ja hommiku ja õhtu poole,
sest kogu maa, mida sa näed, ma annan sinule ja su soole
igaveseks ajaks!"
Salm 17: "Võta kätte, käi maa läbi pikuti ja põiki,
sest ma annan selle sinule!”
Ta ütles siin kahte, võrdselt olulist asja.
Esiteks seda: "Vaata igasse ilmakaarde,
sest kõik, mida sa seal näed, ma annan sulle."
Ilmselgelt pidi Aabraham vaatama oma füüsiliste silmadega,
kuid ma usun, et Jumal tahab sulle öelda täna:
"Vaata oma tulevikku
ja vaata, mida sa seal usu kaudu oma elu jaoks näed."
Kujutad sa end ette vabana võlgadest?
Kujutad sa endale ette omaenda kodu?
Kujutad sa endale ette uut autot või paremat töökohta?
Kujutad sa end ette õnnistusena suurele hulgale inimestele?
Kujutad sa end ette elamas välja oma unistust,
mis iganes selleks unistuseks ka poleks?
Sest kuniks see on ka Jumala unistus, võid kogeda selle täitumist.
Näed sa seda?
Kui mitte, ei saa sul see ka kunagi olema.
Teiseks ütles Jumal, et mida iganes Aabraham seal näeb,
selle Jumal ka annab talle.
Tema asi oli lihtsalt minna ja need asjad kätte saada.
Aabraham pidi minema, et need kätte saada.
See tähendab, et pead tegutsema.
Mul oli Jumalast antud unistus kuulutada evangeeliumi.
See oli midagi, mille Jumal istutas mu südamesse
peale seda, kui olin esimest korda elus
kuulnud kassetilt Jumala Sõna õpetust 1976. aastal.
Olin hämmingus sellest,
et keegi võttis vaid ühe piiblisalmi Markuse evangeeliumist
ja õpetas sellest pea tund aega, hoides kuulajate tähelepanu üleval.
Nii tekkiski minus põletav igatsus
kuulutada evangeeliumi üle kogu maailma.
Mu tolle aja olukorda arvestades tundus see inimlikult rumalana,
nii et Jumal ise pidi selle taga olema.
Sest ma olin kõige vähem tõenäolisem kandidaat
selle tegemiseks.
Jumal paneb su südamesse asju, mis inimlikult ei tundu üldse loogilised
Seetõttu peadki mõistma neid asju Jumala Vaimu kaudu.
Jumal näitab sulle võimalusi,
kuid Tema Sõna lugedes peadki mõistma, et need on ka sulle,
mitte vaid teatud erilistele inimestele kusagil erilises seltskonnas.
Sest iga Jumala Sõnas antud tõotus on ka sulle!
Need kõik on ka sulle!
Jumal tahab õnnistada, edutada ja tõsta sind!
Jumal tahab kasutada sind!
Jumal tahab tervendada sind!
Aamen.
Kuid sa pead nägema seda.
Mitte oma füüsiliste silmadega, et seda kõike uskuda,
vaid oma vaimsete silmadega,
mis lõpuks lasevad sul seda näha ka oma füüsiliste silmadega.
Ma elan Missouris,
mida kutsutakse ka "Näita mulle!"-osariigiks.
Jumala süsteemi järgi pead esmalt uskuma
ja nägema asju oma ususilmade läbi,
kuniks lõpuks näed seda ka reaalsuses.
Kuid isegi, et ma kuulutasin usus välja
kõike seda, mida Jumal oli mulle rääkinud ja andnud,
pidin ma siiski minema välja ja vallutama selle maa.
Sõna "vallutama" tähendab kohalike asukate paigast kõigutamist
ja seejärel selle ala endale võtmist ehk vallutamist.
Tõotatud maal olid vaenlased,
kellega juudid ei tahtnud mingit tegemist teha,
nii et nad ka ei läinud sinna.
Selle asemel hoopis tiirutasid ringiratast,
oodates, et Jumal teeks midagi nende vaenlastega,
et nad saaks minna ja saada osa sellest,
millest Jumal oli rääkinud.
Siin aga on üks huvitav mõte.
Nad jõudsid Tõotatud maa piirini 2 aastaga.
Vaatame 5 Moosese 1 ptk'i.
5 Moosese 20:26
"Ja ma (Mooses) ütlesin teile: Te olete tulnud emorlaste mäestikuni,
mille Issand, meie Jumal, meile annab.
Vaata, Issand, su Jumal, annab maa sulle ette:
mine võta see enesele,
nagu Issand, su vanemate Jumal, sulle on öelnud. Ära karda ega kohku!
Siis te tulite kõik mu juurde ja ütlesite:
Läkitagem oma ees mehi, et nad meile maad kuulaksid
ja tooksid sõna tee kohta, mida mööda peaksime minema,
ja linnade kohta, kuhu peaksime jõudma!”
See kõne oli mu silmis hea
ja ma võtsin teie hulgast kaksteist meest, igast suguharust ühe.
Ja nad võtsid kaasa maa vilju ja tõid alla meie juurde ning ütlesid:
See on hea maa, mille Issand, meie Jumal, meile annab.”
Aga te ei tahtnud sinna minna
ja tõrkusite Issanda, oma Jumala käsu vastu."
Hiljem, kui nad siiski otsustasid minna, ütles Jumal, et enam pole mõtet,
kuna Ta pole enam nendega.
Oleks pidanud minema siis, kui Jumal käskis.
Nii et nad olid Tõotatud maa piiril,
kui Jumal ütles, et nüüd on aeg minna ja vallutada see maa.
Kuid nad ei läinud, hoopis mässates Jumala vastu,
mille tulemuseks oli järgmised 38 aastat kõrbes uitamist,
kus paljud neist ka surid.
Tahan anda teile täna väikese õppetunni.
Kui Jumal ütleb, et nüüd on aeg tegeleda millegagi...
Kui Jumal ütleb, et nüüd on aeg tegeleda millegagi,
siis seal on ka võidmine selle tegemiseks just nüüd ja praegu.
Sa ei saa lükata seda edasi, ootamaks sobivamat aega,
või aega, kus tunned, et see on kergem
või sa oled selleks rohkem valmis.
Sest muidu võib juhtuda nii, et kui sina oledki lõpuks valmis,
pole Jumala võidmine enam seal.
Peame õppima, et kui Jumal osutab millelegi me elus,
tuleb meil seda tõsiselt võtta.
Kui Jumal viitab su halvale suhtumisele,
siis tegele sellega!
Kui Jumal viitab andestamatusele su südames, siis tegele sellega!
Ära otsi mingeid tobedaid vabandusi, kui raske on inimestele andestada.
Tead, mis? Inimeste vihkamine on oluliselt raskem,
kui neile andestamine.
Andestamine on kibestumise, vihkamise ja põlguse kõrval käkitegu.
Kui Jumal annab sulle märku mõne su hävitava harjumuse kohta,
siis sa ei pea isegi mõtlema, et sul pole rammu sellest võitu saada,
sest Jumal ise annab sulle väe minna võiduka lõpuni.
Kuid sa pead uskuma sellesse.
Tahaksin jagada sinuga ühte E-kirja, mille Carl meile saatis.
"Ajaks, mil olin 9-klassis, põgenesin eluraskuste eest.
Mind narriti koolis, kuna olin väikest kasvu.
Mu vanaisa pakkus mulle esimese napsi,
kui olin 9-aastane,
nii et jäin kiiresti sõltuvusse ja sattusin 7. kuuks vanglasse.
Aastaid hiljem kuulsin Joyce'i ühel konverentsil
ja olen sellest ajast peale tema saateid vaadanud.
Olen õppinud, kui imeline on kristlase elu,
kui elada vaimuviljades
ja uurida Jumala Sõna, kui osana eluviisist."
Tahan rõhutada seda viimast osa -
Jumala Sõna uurimine kui osa eluviisist.
Meelte uuendamine tähendab unustada oma minevik
ja vaadata elule läbi vaimulike silmade,
hakates elama välja Jumala Sõna.
Kõik ahelad su elus saavad murtud, kui oled innukas Jumala Sõna uurija.
Meil on sulle selleks üks vahva tegevusplaan,
mis puudutab su meeli-mõtteid ja seal toimuvaid lahinguid.
Paketis on kaass CD'd, DVD'd, töövihik ja isiklik päevik.
Usun, et need materjalid on sulle abiks,
aidates sul uuendada oma meeli ikka ja jälle,
et oleksid see, kes Jumal tahab, et oleksid
ja omaksid seda, mida Jumal tahab, et omaksid.
Saavutamaks lõpuks ometi meelerahu,
haara kaasa "Mõistuse lahunguväli" tegevusplaan.
Üle 4h Joyce'i õpetusi CD'del ja DVD'del.
Kaasa ka isiklik töövihik ja päevik.
See tegevusplaan aitab sul rakendada Jumala Sõna oma ellu
ja murda läbi negatiivsest mõtteviisist.
Tellimiseks kasuta ekraanil olevat infot või külasta meie kodulehte.
IGAS KODUS...
IGAL MAAL...
IGAS KEELES...
ON VAID ÜKS LUGU, MIDA ON OLULINE JAGADA...
EVANGEELIUM
On sul vahel tunne, et Jumal on pahane su peale?
See on laialt levinud probleem nii kirikus sees, kui väljaspool seda.
Mõistes aga Jumala armastust,
saad vabaks nii hukkamõistust, kui süütundest.
Paljud inimesed põgenevad hirmunult Jumala eest,
selle asemel, et joosta Tema poole.
Otsusta kohe praegu, et ei kuluta enam päevagi hirmule
ja tea, et Jumal pole pahane su peale.
Uus Joyce'i raamat nüüd saadaval.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele